CELEX: 62012CN0377
Language: lv
Date: 2012-08-06 00:00:00
Title: Lieta C-377/12: Prasība, kas celta 2012. gada 6. augustā — Eiropas Komisija/Eiropas Savienības Padome

20.10.2012   
            
            
               LV
            
            
               Eiropas Savienības Oficiālais Vēstnesis
            
            
               C 319/3
            
         Prasība, kas celta 2012. gada 6. augustā — Eiropas Komisija/Eiropas Savienības Padome
   (Lieta C-377/12)
   2012/C 319/04
   Tiesvedības valoda – angļu
   
      Lietas dalībnieki
   
   
      Prasītāja: Eiropas Komisija (pārstāvji — G. Valero Jordana, S. Bartelt, F. Erlbacher)
   
      Atbildētāja: Eiropas Savienības Padome
   
      Prasītājas prasījumi:
   
   
               —
            
            
               atcelt Padomes 2012. gada 14. maija Lēmumu par to, lai Savienības vārdā parakstītu Pamatnolīgumu par partnerību un sadarbību starp Eiropas Savienību un tās dalībvalstīm, no vienas puses, un Filipīnu Republiku, no otras puses (2012/272/ES) (1), ciktāl Padome ir pievienojusi tiesisko pamatu attiecībā uz transportu (LESD 91. un 100. pants), atpakaļuzņemšanu (LESD 79. panta 3. punkts) un vidi (LESD 191. panta 4. punkts);
            
         
               —
            
            
               saglabāt apstrīdētā lēmuma darbību;
            
         
               —
            
            
               piespriest Eiropas Savienības Padomei atlīdzināt tiesāšanās izdevumus.
            
         
      Pamati un galvenie argumenti
   
   Ar šo pieteikumu Komisija lūdz atcelt Padomes 2012. gada 14. maija Lēmumu par to, lai Savienības vārdā parakstītu Pamatnolīgumu par partnerību un sadarbību starp Eiropas Savienību un tās dalībvalstīm, no vienas puses, un Filipīnu Republiku, no otras puses (2012/272/ES) (turpmāk tekstā — “apstrīdētais lēmums”), ciktāl Padome ir pievienojusi tiesisko pamatu attiecībā uz transportu (LESD 91. un 100. pants), atpakaļuzņemšanu (LESD 79. panta 3. punkts) un vidi (LESD 191. panta 4. punkts).
   Šis pieteikums ir balstīts uz vienu pamatu, proti, ka Padome ir pārkāpusi Līgumu noteikumus un Tiesas judikatūru attiecībā uz tiesiskā pamata izvēli Savienības noteikumu pieņemšanai, tai skaitā lēmumu par starptautisku nolēmumu parakstīšanu.
   Komisija uzskata, ka iepriekš minēto tiesisko pamatu pievienošana bija nevajadzīga un nelikumīga. PCA (Partnerības un sadarbības nolīgums), kas izraisīja to, ka Padome pievienoja šos tiesiskos pamatus, noteikumi attiecas uz sadarbību īpašos politikas jautājumos, kas ir būtiska ES attīstības sadarbības politikas daļa un neparedz plašus pienākumus, kas atšķirtos no tiem, ko paredz attīstības sadarbība. Tāpēc uz visiem minētajiem PCA noteikumiem attiecas LESD 209. pants.
   
      (1)  OV L 134, 3. lpp.